Legal Document

Category: 0

Text:
14.ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ  ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙ ΚΩΝ ΚΑΙ ΚΟΙΝ.. Αριθ. Ζ3β/12466 της 14/18 Νοεμ. 1974  (ΦΕΚ Β΄ 1212)  Περί συμπληρώσεως της υπ΄ αριθ. Ζ3β/3281/73 κοινής αποφάσεως του Υπουργού Κοινωνικών Υπηρεσιών «περί νοσηλείας απόρων ασθενών εις το εξωτερικόν». Έχοντες υπ΄ όψει: α)Τον Α.Ν. 421/37 «περί διαθέσεως εσόδων τινών υπέρ της Κοιν. Προνοίας». β)Τα Β.Δ. 682/60 και 84/65. γ)Τον Α.Ν. 7/1967. δ)Το Ν.Δ. 1/68. ε)Το Ν.Δ. 321/69. ς)Το Ν.Δ. 57/73 (ανωτ. αριθ. 5). ζ)Την ημετέραν Ζ3β/3281 από 13 Φεβρ. 1973 απόφασιν (ανωτ. αριθ. 4). η)Την του ΥΠΚΥ Γ10/οικ. 966 από 16 Φεβρ. 1973 απόφασιν. θ)Την ημετέραν Ζ3β/οικ. 9777 από 23 Μαϊου 1973 απόφασιν (ανωτ. σελ. 62). ι)Την του ΥΠΚΥ Γ6/3803 από 20 Ιουν. 1973 απόφασιν. ια)Την του ΥΠΚΥ Γ6/οικ. 7440 από 19 Δεκ. 1973 απόφασιν. ιβ)Την του ΥΠΚΥ Δ/νσις Υγειον. Περιθάλψεως Γ6/οικ. 5115 από 31 Αυγ. 1974 απόφασιν, αποφασίζομεν: 1.Συμπληρούντες την ημετέραν Ζ3β/3281/ 13.2.1973 απόφασιν, ορίζομεν, ότι, εις όλως εξαιρετικάς περιπτώσεις, δύναται, δι΄ αποφάσεως του εξ ημών Υπουργού Κοινωνικών Υπηρεσιών, εκδιδομένης κατόπιν γνωμοδοτήσεως της υπό της παρ. 2 της ως άνω αποφάσεως, ως αύτη αντικατεστάθη υπό της παρ. 1 της σχετικής (ι) ομοίας, προβλεπομένης Ειδικής Επιτροπής, να αναγνωρίζηται εν όλω η εν μέρει η πραγματοποιηθείσα δαπάνη νοσηλείας εις το εξωτερικόν οικονομικώς αδυνάτων ασθενών, μεταβάντων εκείσε εκτάκτως και επειγόντως, δια τον σκοπόν τούτον, προς αποτροπήν βλάβης της υγείας των, άνευ τηρήσεως της υπό των σχετικών (ζ) και (η) οριζομένης διαδικασίας, εφ΄ όσον συντρέχουν αι υπό των σχετικών (ς) και (η) προϋποθέσεις. 2.Αι λεπτομέρειαι εφαρμογής της ως άνω παραγράφου ορισθήσονται δι΄ αποφάσεως του εξ ημών Υπουργού Κοινωνικών Υπηρεσιών, τη εισηγήσει της αρμοδίας Διευθύνσεως Υγειονομικής Περιθάλψεως. 3.Ωσαύτως ορίζομεν όπως αι οικείαι Προξενικαί Αρχαί, αι διαχειριζόμεναι τα σχετικά χρηματικά ποσά, αποδίδουν εφεξής λογαριασμόν εις το Υπουργείον Κοινωνικών Υπηρεσιών-Δ/νσις Οικονομικών, αντί της Δ/νσεως Υγειονομικής Περιθάλψεως, τροποποιουμένης ως προς το σημείον τούτο της παρ. 6 της σχετικής (ζ) αποφάσεως. Η παρούσα δημοσιευθήτω δια της Εφημερίδος της Κυβερνήσεως.